“กลุ่มอสังหาฯ”โบรกฯแนะลงทุนมากกว่าตลาด ชู 3 หุ้นเด่น top pick กลุ่ม
“กลุ่มอสังหาฯ”โบรกฯแนะลงทุนมากกว่าตลาด ชู 3 หุ้นเด่น top pick กลุ่ม
8 มิ.ย. 2561

บล.กสิกรไทย ระบุในบทวิเคราะห์วันนี้(8 มิ.ย.)ว่า กลุ่มผู้ประกอบการที่อยู่อาศัย (น้ำหนักมากกว่าตลาด) คงน้ำหนักการลงทุนในกลุ่มผู้ประกอบการที่อยู่อาศัยที่มากกว่าตลาด แม้ราคาหุ้นในกลุ่มโดยเฉลี่ยจะ outperform SET ประมาณ 10% ในช่วง 2 เดือนที่ผ่านมา แต่ถือว่ายังซื้อขายในระดับที่สูงกว่าค่าเฉลี่ย 12M Fwd PER เพียงเล็กน้อย โดยการเปิดตัวจำนวนมากในครึ่งปีหลังสอดรับกับสภาวะเศรษฐกิจที่เป็นขาขึ้น โดยโครงการแนวราบจะช่วยรายได้ระยะสั้น
ขณะที่คอนโดใหม่จะเป็นการเพิ่มความแน่นอนของรายได้ระยะยาว ทั้งนี้ความเสี่ยงด้านการแข่งขันในอุตสาหกรรมน่าจะเกิดขึ้น แต่ภูมิคุ้มกันของรายใหญ่ในการเติบโตยังสูงกว่า จากการขยายสัดส่วนการตลาด รวมถึงการประหยัดต่อขนาดและแบรนด์ที่แข็งแกร่งกว่า โดยเราคาดจะเห็นยอดขาย รายได้และกำไรรายไตรมาสปรับตัวเพิ่มขึ้นต่อเนื่องในปีนี้ สำหรับหุ้น top pick ยังคงเลือก ORI, SPALI และ AP โดยคาดเห็นการฟื้นตัวของผลประกอบการของ SIRI จะเป็นปัจจัยสำคัญในการผลักดันราคาหุ้น